[{"text_idx": "#000002", "text": "Aga juhtub ka nii, et inimene ise ma\u0308a\u0308rab oma pa\u0308riskodu ja koduriigi, kuigi elab teadlikku elu sellest riigist va\u0308ga kaugel ning on juba lapsena su\u0308nnimaalt lahkunud ... Elva poiss Juhan Simonson, siinse koloniaalkaupluse omaniku poeg, lahkus koos vanematega Eestist kui oli alles ku\u0308mneaastane."}, {"text_idx": "#000004", "text": "Juhan vo\u0303inukski ja\u0308a\u0308da tavaliseks lojaalseks ameeriklaseks. Seal ju rahvusele erilist ro\u0303hku ei panda. Ometi ja\u0308i ta eestlaseks ja oma va\u0308ikese kodumaa/kodulinna patrioodiks kogu eluks. Teistsugust ja\u0308reldust ei saa kuidagi teha. Otsustage ise."}, {"text_idx": "#000007", "text": "Edasi la\u0308ks Juhani elu edukaks ja vastutusrikkaks. See annab veenvalt ma\u0308rku, et noormehel olid ko\u0303rgkoolist va\u0308ga head soovitused kaasas. To\u0308o\u0308puudust taluda ei tulnud. Teenistuska\u0308igus said kirja soliidsed ametid soliidsetes asutustes (kahtlemata tuli ka elukohti vahetada): rahvustebu\u0308roo koordinaator New Jersey riigidepartemangus, Cape May maakonnavalitsuse planeerimisosakonna ametnik, sama Trentoni maakonnas ning Philadelfia omavalitsuse transpordi- ja planeerimisosakonnas."}, {"text_idx": "#000010", "text": "Tegemist oli erakordselt energilise ja rahvuslikult meelestatud isikuga. Tema kreedoks oli u\u0308hendada baltlasi kogu maailmas u\u0308hises no\u0303udes, et Balti riikide okupeerimine tuleb lo\u0303petada. Simonson on kohtunud Valges Majas Ronald Reaganiga ning seisnud Bill Clintoni ko\u0303rval tema ajaloolise Riia-visiidi ajal."}, {"text_idx": "#000012", "text": "Tiitli andmisel ro\u0303hutati siin Elvas, et tegemist on eestluse aktiivse edasikandjaga Ameerikas ja kogu maailmas ning ta\u0308nati teda selle eest, et mees peab oma su\u0308nnilinna siiani Eesti kuulsaimaks suvituslinnaks."}, {"text_idx": "#000015", "text": "Vana hea Dz\u030con Saimonsoniga tulid 23. novembril 2012, viis pa\u0308eva pa\u0308rast tema surma, Lakewoodi Pu\u0308havaimu koguduse kalmistule hu\u0308vasti ja\u0308tma va\u0308ga paljud kaaslinlased ja so\u0303brad. Tseremooniast vo\u0303tsid osa ka Eesti Vabariigi suursaadik ja Eesti peakonsul Ameerika U\u0308hendriikides."}]